Case ID: 1234325
Sentence 5: Məhkəmə baxışında Zərərçəkmiş şəxs ifadəsində göstərdi ki, o, evdə olmayan vaxtlarda oğlu Təqsirləndirilən şəxs onun yaşadığı evinə kənar şəxslər gətirdiyi üçün dəfələrlə oğlu Sabirlə bu barədə sözlə mübahisə etmiş, sonuncu dəfə xx xxxxxx 2020-ci il tarixdə saat təxminən 14 radələrində o, yol maşını ilə işlədiyi Abşeron rayonu, «At yalı» qəsəbəsindən yaşadığı ünvana gəlmiş və küçədə oğlu Təqsirləndirilən şəxsla qarşılaşmış, həmin vaxt o, sonuncuya «sən evə kimi gətirmisən, evi mən zəhmətimlə tikmişəm, sən məndən icazəsiz evimə nəyə görə adam gətirirsən?
» sözlərini demiş, bu sözlərdən sonra Sabir onun ünvanına nalayiq ifadələr işlətmiş, o, isə sonuncuya fikir verməyib yaşadığı evə getmiş, evin giriş qapısını açıb içəriyə daxil olan zaman oğlu Sabir həyətdə arxadan onun baş nahiyəsindən dəmir boru ilə vurmuş, o, Sabirin əlində olan dəmir borunu almaq üçün əl atmış, sonuncu isə yumruqla onun burun nahiyəsindən zərbə endirmiş və barmağını sağ gözünə soğaraq «sənin gözüvü çıxardacam gəlib gedəni görməyəsən, sən niyə ölmürsən?
» sözlərini demiş, həmin vaxt o, Sabiri itələmiş, sonuncu üstünə gəlmək istəyərkən o, yerdən taxta oturacağı götürüb Sabirə tərəf atmış, Sabir də oradan qaçıb getmişdir.